Dientro d'una cripta cavada nuna de les muries, había un  sepulcru de piedra de gran tamañu atapináu de relieves y inscripciones ilexibles. Ente'l sepulcru y la muria había un estrechu pasadoriu, d'un pie d'anchu y pal otru llau, a la mesma distancia, un reyón de fierro. Na parte interior la escuridá yera total. Pal llau del reyón quedaron los paisanos. Bermúdez, y tres él la Obdulia, perdiéronse entre ellos, nel pasadoriu pozáu en tiñebles. Depués de la cunta de Don Saturnu, hubo un silenciu solemne. El sabiu tusió, diba falar.